Socha bohyne Justície v Nemeckom Frankfurte - Fontána spravodlivosti
**Justitia** alebo **Iustitia** alebo **Justícia** (lat. Iustitia) je starorímska bohyňa spravodlivosti. Za otca Iustitie niekedy pokladali Jupitera, inokedy Saturna.

Zobrazenie
----------

Stelesnenie pravdy a spravodlivosti sa datuje najskôr k bohyni Maat, a neskôr Isis zo starovekého Egypta. 
Podobu bohyne Justície si Rimania osvojili zo Starovekého Grécka a stelesnili ju v podobe mladej ženy, ktorá vo svojich rukách pevne zviera váhy (najčastejšie v ľavej ruke) a dvojsečný meč (v ruke pravej) v dnešnej podobe je zobrazovaná i s páskou cez oči a niekedy môže stáť na mešci s peniazmi, čo symbolizuje nepodplatiteľnosť alebo na hadovi, ktorý znamená v premenenom význame zločin, poprípade konkrétnych porušovateľov spravodlivosti a zákonnosti. 

Jej vyobrazenia v podobe obrazov a sôch najčastejšie zdobia budovy súdov a jednotlivé pojednávacie miestnosti, poprípade právnické kancelárie.

### Zviazané oči

Vyobrazenie Justície, ktorá má cez oči natiahnutú stužku, aby nevidela účastníkov pojednávania – ich pôvod, moc, postavenie, či majetok, aby rozhodovala bez strachu a vidiny prospechu, ale konkrétny prípad. Stužka má v každom prípade symbolizovať nestrannosť, tak ako váhy spravodlivosť a meč rozhodnosť i prípadný trest. Takáto podoba „slepej spravodlivosti" je nám známa až od 16. storočia.

Najstaršie rímske mince vyobrazovali Justíciu s odkrytými očami. Prvé znázornenie so stužkou je nám známe z roku 1543, kedy tento motív použil švajčiarsky umelec Hans Gieng na soche Gerechtigkeitsbrunnen – „fontáne spravodlivosti" v Berne. 
Množstvo dnešných spodobení bohyne je bez stužky, ako napríklad pozlátená socha na Old Bailey = vrchný trestný súd v Londýne – turistické brožúry sa odvolávajú na historickú podobu sochy

Grécko
------

Gréci mali dve bohyne Themis pre zákonný poriadok a Diku pre spravodlivosť, Rimania tieto dve veci stotožňovali. 
Keď Zeus vykonával funkciu najvyššieho sudcu, stávala po jeho boku Dike spolu s matkou Themidou, ktorá bola bohyňou zákonného poriadku. Gréci si uvedomovali, že spravodlivosť a zákonný poriadok nemusia byť vždy to isté. Obe bohyne boli ochrankyne práva, Dika v zmysle spravodlivosti a Themis v zmysle zákonnosti.

Galéria
-------

### Sochárske vyobrazenie

* Úplne prvé vyobrazenie Justície so stužkou v Berne - fontána spravodlivosti, r. 1543Úplne prvé vyobrazenie Justície so stužkou v Berne - fontána spravodlivosti, r. 1543
* Fontána spravodlivosti vo Frankfurte, NemeckoFontána spravodlivosti vo Frankfurte, Nemecko
* Socha spravodlivosti na súde v Olomouci od J.L.Urbana z 19. storočia, ČeskoSocha spravodlivosti na súde v Olomouci od J.L.Urbana z 19. storočia, Česko
* Kamenná socha od Jeana-Jacquesa Feuchère v Paríži z polovice 19. stor. FrancúzskoKamenná socha od Jeana-Jacquesa Feuchère v Paríži z polovice 19. stor. Francúzsko
* Pozlátená socha na budove Old Bailey v Londíne, Veľká BritániaPozlátená socha na budove Old Bailey v Londíne, Veľká Británia
* Socha na Najvyššom súde, AustráliaSocha na Najvyššom súde, Austrália
* Nekonvenčná podoba z roku 1961, Najvyšší súd - BrazíliaNekonvenčná podoba z roku 1961, Najvyšší súd - Brazília
* Hlava Justície so stužkou v Košiciach, r. 2010, Ústavný súd Slovenskej republikyHlava Justície so stužkou v Košiciach, r. 2010, Ústavný súd Slovenskej republiky

### Maliarske vyobrazenie

* Spravodlivosť od neznámeho autora - obraz sa nachádza v ruskom PetrohradeSpravodlivosť od neznámeho autora - obraz sa nachádza v ruskom Petrohrade
* Obraz Justície od Hansa von AachenaObraz Justície od Hansa von Aachena
* Obraz Justície z roku 1665, NemeckoObraz Justície z roku 1665, Nemecko

Iné projekty
------------

Commons
* Spolupracuj na Commons Commons ponúka multimediálne súbory na tému **Justitia**